|  |
| --- |
| **Dienvidkurzemes novada pašvaldība** |

Lielā iela 54, Grobiņa, Dienvidkurzemes novads, LV-3430, reģistrācijas Nr.90000058625,

tālr. 63490458, e-pasts pasts@dkn.lv, www.dkn.lv

Dienvidkurzemes novadā

**Dienvidkurzemes novada pašvaldības izpilddirektora amata**

**pretendentu atlases un izvērtēšanas konkursa nolikums**

1. **Vispārīgie jautājumi**
2. Dienvidkurzemes novada pašvaldības izpilddirektora amata pretendentu atlases un izvērtēšanas konkursa nolikums (turpmāk- Nolikums) nosaka konkursa uz Dienvidkurzemes novada izpilddirektora amata (turpmāk – Konkurss) organizēšanas un norises kārtību.
3. Konkursa mērķis ir atklātā konkursā publiskā kandidātu pieteikšanās procedūrā izvēlēties kandidātu Dienvidkurzemes novada pašvaldības izpilddirektora amatam.
4. Konkursu organizē domes priekšsēdētāja apstiprināta Dienvidkurzemes novada pretendentu atlases un izvērtēšanas komisija (turpmāk – Komisija) piecu cilvēku sastāvā.
5. Pretendentu vērtēšana notiek divās kārtās.
6. Pretendentu atlase notiek komisijas sēdēs, kuras protokolē komisijas sekretārs – administrācijas norīkots darbinieks.
7. Komisijas sēdes vada komisijas priekšsēdētājs.
8. Pretendenta atbilstību izpilddirektora amata prasībām nosaka atbilstoši šajā Nolikumā noteiktajiem vērtēšanas kritērijiem un pretendenta iesniegtajiem dokumentiem.
9. **Prasības pretendentiem**
10. Prasības izpilddirektora amata kandidātam:
    1. atbilstība Pašvaldību likuma 21. panta ceturtajai daļai;
    2. vēlama iepriekšēja darba pieredze vadošā amatā vidēji lielā vai lielā iestādē vai uzņēmumā, vismaz 3 gadus pēdējo 5 gadu laikā;
    3. ar pašvaldības darbu saistīto tiesību aktu pārzināšana, t.sk. Eiropas tiesību aktu pārzināšana;
    4. zināšanas vai pieredze pašvaldības normatīvo aktu un lēmumprojektu izstrādē, administratīvo procesu un lēmumu pieņemšanas gaitas pārzināšana;
    5. izpratne par pašvaldības darba organizēšanu, attīstības plānošanu, nekustamo īpašumu apsaimniekošanu un kapitālsabiedrību pārvaldību;
    6. izpratne vai pieredze būvniecībā, publisko iepirkumu jomā, Eiropas struktūrfondu piesaistē, u.c. ar pašvaldības autonomajām funkcijām saistītajām jomām;
    7. pieredze iestādes budžeta plānošanā un tā izpildes kontrolē;
    9. pieredze komandas vadīšanā, t.sk. darbinieku darba snieguma novērtēšanā;
    10. prezentēšanas, komunikācijas un organizatoriskās prasmes;
    11. labas prasmes strādāt ar informācijas un komunikācijas tehnoloģijām, t.sk. darbā ar datoru pieredzējuša lietotāja līmenī, pieredze darbā ar dokumentu vadības sistēmu;
    12. obligātas valsts valodas zināšanas augstākajā līmenī, vēlamas vismaz vienas Eiropas Savienības oficiālās valodas zināšanas profesionālajai darbībai nepieciešamajā apjomā;
    13. B kategorijas autovadītāja tiesības.
11. **Amata galvenie pienākumi**
12. Izpilddirektors:
    1. patstāvīgi koordinē pašvaldības administrācijas darbību administratīvajos un juridiskajos jautājumos, pašvaldības tiesību aktu izstrādē, organizē pašvaldības iekšējās kontroles sistēmas izveidi, kā arī uzrauga un pilnveido to, pašvaldības stratēģisko un vadības procesu izstrādē un kontrolē;
    2. savas darbības jomās izstrādā vai organizē pašvaldības iekšējo normatīvo aktu izstrādi pašvaldības administrācijas darba nodrošināšanai un kontrolē to izpildi;
    3. plāno un koordinē pašvaldības administrācijas struktūrvienību darbību atbilstoši to funkcijām un uzdevumiem un pašvaldības administrācijas nolikumam;
    4. savas darbības jomās līdzdarbojas un organizē pašvaldības dokumentu apriti;
    5. savas kompetences ietvaros bez īpaša pilnvarojuma pārstāv Pašvaldību attiecībās ar citām valsts un pašvaldības institūcijām, ar Pašvaldības sadarbības partneriem, izdod pilnvaras;
    6. atbilstoši savai kompetencei izskata iesniegumus un sūdzības;
    7. iesniedz domei priekšlikumus par iestāžu vadītāju iecelšanu amatā un atbrīvošanu no ieņemamā amata.
13. **Pieteikumu iesniegšanas kārtība**
14. Pretendentu atlasē var piedalīties persona, kura atbilst visām amata kandidātu atlases nolikumā izvirzītajām prasībām.
15. Pieteikumu iesniegšanas termiņš līdz 2025.gada 15. augustam (ieskaitot). Pēc norādītā termiņa iesniegtie pieteikumi netiek pieņemti.
16. Pieteikumam jāsatur šādi dokumenti:
    1. īss dzīves un darba gaitu apraksts – CV;
    2. redzējums par ar amata pienākumiem saistīto funkciju izpildes uzlabošanu Dienvidkurzemes novada pašvaldībā (apjoms ne vairāk kā divas A4 lappuses);
    3. nolikuma prasībām atbilstošu izglītības dokumentu kopijas;
    4. pretendents var iesniegt atsauksmes, rekomendācijas vai citus dokumentus, kas apliecina pretendenta atlasei izvirzīto prasību izpildi vai nepieciešamās prasmes (papildus izglītība, apmācības);
    5. apliecinājumu par atbilstību Pašvaldību likuma 21. panta ceturtās daļas prasībām (1. pielikums)
17. Pieteikumu ar norādi “Konkursam uz Dienvidkurzemes novada izpilddirektora amatu” var iesniegt:
    1. sūtot pa pastu tā, lai Dienvidkurzemes novada pašvaldībā tas tiktu saņemts nolikuma 11. punktā noteiktajā termiņā, norādot adresātu Dienvidkurzemes novada pašvaldība, Lielā iela 54, Grobiņa, Dienvidkurzemes novads, LV-3430;
    2. personīgi, slēgtā aploksnē, ar norādi jebkurā no Dienvidkurzemes novada pašvaldības apvienoto pašvaldību “Valsts un pašvaldības vienotiem klientu apkalpošanas centriem” to darba laikā;
    3. ar drošu elektronisko parakstu parakstītu, iesūtot Dienvidkurzemes novada pašvaldības e-adresē vai uz e-pastu: [personals@dkn.lv](mailto:personals@dkn.lv).
18. **Pieteikumu izskatīšana, vērtēšanas kritēriji, lēmuma pieņemšana**
19. Visus ar Konkursa norisi saistītos jautājumus risina Komisija. Komisija ir lemttiesīga, ja tajā piedalās vismaz 4 locekļi.
20. Komisija savas kompetences ietvaros pieņem lēmumus, kas izriet no Konkursa nolikuma.
21. Pieteikuma/motivācijas vēstules un tam pievienoto dokumentu izskatīšanas un izvērtēšanas laikā Komisija var pieprasīt no pretendentiem papildus informāciju.
22. Jebkāds Konkursa pretendenta mēģinājums iespaidot Komisijas locekļus līdz lēmuma paziņošanai par Konkursa rezultātiem var būt par pamatu pieteikuma noraidīšanai.
23. Konkursa pirmajā kārtā Komisija pēc pieteikumu iesniegšanas termiņa beigām desmit darba dienu laikā apkopo un atlasa tos pieteikums, kuru iesniedzēji – kandidāti atbilst visām amata kandidāta prasībām un satur visus pretendentu atlasei nepieciešamos dokumentus. Pieteikumi, kas neatbilst Nolikuma 8.1. punktā noteiktajam vai, kuri saņemti pēc nolikuma 11. punktā noteiktā termiņa vai nesatur nolikuma 12. punktā noteikto informāciju un dokumentus, netiek izvērtēti.
24. Komisija sazināsies tikai ar tiem pretendentiem, kuri tiek aicināti uz otro kārtu.
25. Pēc Konkursa pirmās kārtas rezultātu apkopošanas Komisija pieņem vienu no šādiem lēmumiem:
    1. izvirza pretendentus Konkursa otrajai kārtai;
    2. neizvirza pretendentus Konkursa otrajai kārtai, ja neviens no pretendentiem neatbilst amata kandidātam izvirzītajām prasībām.
26. Komisijas sekretārs ar elektroniskā pasta starpniecību uzaicina uz Komisijas sēdi Konkursa otrajai kārtai izvirzītos pretendentus.
27. Konkursa otrajā kārtā kandidātu atlases pretendenti tiekas ar Komisiju sēdē. Komisijas locekļi izpilddirektora amata pretendentam uzdod jautājumus un vērtē pretendentu spēju sniegt kompetentas atbildes uz jomai piekritīgiem specifiskiem darba jautājumiem, kā arī viņu prezentēšanas un komunikāciju prasmes un piešķir punktus atbilstoši pielikumā pievienotai vērtēšanas anketai (2. pielikums).
28. Pretendenta maksimāli iegūstamais punktu skaits otrajā kārtā ir 34 punkti.
29. Komisijas sekretārs vērtējumus apkopo pretendentu novērtēšanas lapā, saskaitot katram pretendentam piešķirto punktu skaitu.
30. Aizpildīto novērtēšanas lapu paraksta katrs Komisijas loceklis.
31. Lēmumu par kandidāta atbilstību pieņem, pamatojoties uz otrajā kārtā iegūto rezultātu.
32. Komisija par atbilstošāko kandidātu atzīst pretendentu, kurš ieguvis lielāko punktu skaitu.
33. Ja novērtēšanas lapā vairākiem pretendentiem ir vienāds punktu skaits, komisija, papildus apspriežoties, atklāti balso par katru no pretendentiem. Ja balsojumā balsis sadalās vienlīdzīgi, par atbilstošu tiek atzīts tas pretendents, par kuru balso Komisijas priekšsēdētājs.
34. Pēc Konkursa otrās kārtas rezultātu apkopošanas Komisija izvēlas pretendentus, kas vislabāk atbilst amatam izvirzītajām prasībām, un iesaka to apstiprināšanai amatā.
35. Komisija vajadzības gadījumā var noteikt konkursa atlases noslēguma kārtu, definējot uzdevumu.
36. Komisijas lēmums tiek iesniegts Dienvidkurzemes novada pašvaldības domei.
37. Dienvidkurzemes novada pašvaldības domei ir tiesības, pamatoti argumentējot, noraidīt Komisijas izvirzīto kandidātu.

**VI. Noslēguma jautājumi**

1. Konkursa nolikums tiek publicēts Dienvidkurzemes novada pašvaldības tīmekļa vietnē.
2. Konkurss uzskatāms par notikušu un Komisija beidz savu darbu ar brīdi, kad tiek parakstīts protokols par Konkursa rezultātiem.
3. Komisija konkursa gaitu nekomentē.
4. Iesniegtie dokumenti pretendentam atpakaļ netiek izsniegti, izņemot gadījumu, ja Konkurss tiek atsaukts pirms dokumentu iesniegšanas termiņa beigām.
5. Izpilddirektora amatam neizvēlēto pretendentu atsūtītie CV un citi pievienotie dokumenti tiek glabāti papīra formātā vai elektroniski 3 (trīs) mēnešus, sākot no darba sludinājuma termiņa beigu datuma, un pēc tam izdzēsti/iznīcināti.

Domes priekšsēdētājs Andris Jankovskis

1. pielikums

Dienvidkurzemes novada pašvaldības izpilddirektora

pretendentu atlases un izvērtēšanas konkursa nolikumam

**APLIECINĀJUMS**

Es, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vārds, uzvārds)

kandidāts uz **Dienvidkurzemes novada pašvaldības izpilddirektora amatu**, apliecinu, ka atbilstu Pašvaldības likuma 21.panta ceturtās daļā noteiktajām kandidātam izvirzāmajām obligātajām prasībām, proti:

* esmu Latvijas Republikas pilsonis;
* pārvaldu latviešu valodu;
* ir augstākā izglītība;
* neesmu sodīts par smagu vai sevišķi smagu noziegumu vai esmu reabilitēts, vai ir noņemta vai dzēsta sodāmība;
* sakarā ar disciplinārlietā, administratīvo pārkāpumu lietā vai krimināllietā piemērotu sodu man nav aizliegts ieņemt iestādes vadītāja amatu;
* rīcībspēju nav ierobežojusi tiesa;
* neesmu un neesmu bijis PSRS, Latvijas PSR vai kādas ārvalsts valsts drošības dienesta, izlūkdienesta vai pretizlūkošanas dienesta štata darbinieks;
* neesmu un neesmu bijis ar likumiem vai tiesas nolēmumiem aizliegto organizāciju dalībnieks.

Apliecinu, ka atbildu par amata konkursam iesniegto dokumentu un tajos ietverto ziņu pareizību likumos noteiktajā kārtībā.

Piekrītu, ka mani personas dati tiks apstrādāti amata konkursa ietvaros.

Esmu informēts, ka varu atsaukt savu piekrišanu personas datu apstrādei jebkurā laikā, iesniedzot pieprasījumu e-pasta adresē: personals@dkn.lv.

2025.gada \_\_\_\_.\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_

  /paraksts/

2. pielikums

Dienvidkurzemes novada pašvaldības izpilddirektora

pretendentu atlases un izvērtēšanas konkursa nolikumam

**VĒRTĒŠANAS ANKETA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pretendenta vārds/uzvārds*

|  |  |  |  |
| --- | --- | --- | --- |
| **Nr.p.k.** | **Vērtēšanas kritērijs** | **Maksimālais punktu skaits** | **Piešķirtie punkti** |
| 1 | Iepriekšēja darba pieredze vadošā amatā vidēji lielā vai lielā iestādē vai uzņēmumā, vismaz 3 gadus pēdējo 5 gadu laikā. | 3 |  |
| 2 | Ar pašvaldības darbu saistīto tiesību aktu pārzināšana, t.sk. Eiropas tiesību aktu pārzināšana. | 3 |  |
| 3 | Zināšanas vai pieredze pašvaldības normatīvo aktu un lēmumprojektu izstrādē, administratīvo procesu un lēmumu pieņemšanas gaitas pārzināšana. | 3 |  |
| 4 | Izpratne par pašvaldības darba organizēšanu, attīstības plānošanu, nekustamo īpašumu apsaimniekošanu un kapitālsabiedrību pārvaldību. | 5 |  |
| 5 | Izpratne vai pieredze būvniecībā, publisko iepirkumu jomā, Eiropas struktūrfondu piesaistē, u.c. ar pašvaldības autonomajām funkcijām saistītajām jomām. | 5 |  |
| 6 | Pieredze iestādes budžeta plānošanā un tā izpildes kontrolē. | 3 |  |
| 7 | Pieredze komandas vadīšanā, t.sk. darbinieku darba snieguma novērtēšanā. | 3 |  |
| 8 | Prezentēšanas, komunikācijas un organizatoriskās prasmes. | 3 |  |
| 9 | Vienas Eiropas Savienības oficiālās valodas zināšanas profesionālajai darbībai nepieciešamajā apjomā. | 1 |  |
| 10 | Redzējums par ar amata pienākumiem saistīto funkciju izpildes uzlabošanu Dienvidkurzemes novada pašvaldībā. | 5 |  |
| **KOPĒJAIS PUNKTU SKAITS** | | **34** |  |

Piezīmes\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijas loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, paraksta atšifrējums)

Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_